open-index/open-wikipedia-markdown huggingface dataset:
Sclerose multiple

Sclerose multiple es un maladia desmielininte en cual la covre insulinte de neurones en la serebro e la medula spinal es danada. Esta dana disturba la capasia de partes de la sistem de nervos per comunica, resultante en un estende de sinias e sintomes, incluinte problemes fisica e mental. Sintomes pote inclui diplopia, sieca en un oio, debilia de musculos, problemes con sensa, e problemes con coordina. Lo ave formas variante, con sintomes nova aveninte en atacas isolada ("recorente") o crese tra tempo ("progresante"). Entre atacas, sintomes pote desapare intera; ma problemes neurolojial pote permane, spesial cuando la maladia avansa.

An si la causa no es clar, la mecanisme es probable la destrui par la sistem de imunia o la fali de la selulas cual produi mielin. Causas sujesteda inclui jenetica e fatores ambiente como infeta par viruses. Sclerose multiple es plu comun diagnoseda de la sinias e sintomes presente e la resultas de otra esaminas medical.

No remedia es conoseda per sclerose multiple. Tratas atenta boni funsiona pos un ataca e preveni atacas nova. Medisines usada per trata la maladia, an si cuasi efetosa, pote ave efetos ladal e no es fasil tolerada. Terapia fisical pote aida funsiona. Algas atenta usa tratas alternativa, ma la evidentes de benefia es mancante. La resultas tra tempo longa es difisil per previde, ma resultas bon aveni plu comun en femes, los ci developa la maladia temprana en vive, los con la tipo recorente, e los ci esperia poca atacas a la comensa. Espeta de vive es, a promedia, sinco a des anios min ca los sin la maladia.

Sclerose multiple es la disturba la plu comun de imunia cual afeta la sistem de nervos sentral. En 2015, sirca 2.3 milion persones ia es global afetada, con frecuentias multe variante en rejiones diferente e entre poplas diferente. En 2015, sirca 18,900 persones ia mori de la maladia, un crese de 12,000 de 1990. La maladia comensa tipal entre edas de 20 e 50 anios e es du veses plu comun en femes ca omes. Lo ia es prima descriveda en 1868 par Jean-Martin Charcot. La nom "sclerose multiple" refere a la sicatrises ("scleras") cual developa sur la materia blanca de la serebro e medula spinal. Un cuantia de tratas e metodos de diagnose nova es en developa.
Livio Andronico

**Lucio Livio Andronico** ia es un dramiste e poesiste epica elinica-roman de la periodo de la latina antica. El ia comensa como un educor en la servi de un familia nobil en Roma traduinte obras elinica a latina, incluinte la Odisea de Homero. Los ia es traduida con la ojeto de servi per educa en la scola cual el ia fundi. El ia scrive obras teatral cual ia es videda como la prima obras dramal scriveda en latina. Sua comedias ia es fundida sur la Comedia Nova elinica e ia presenta la carateres con vestes elinica. Tal, la romes ia refere a esta jenero nova como *comoedia palliata* (*fabula palliata*). La biografiste Suetonio plu tarda ia crea la terma "dui-elinica" de Livio e Enio (referente a la jenero, no a sua fondos etnical). La jenero ia es imitada par la dramistes seguente per segue la pasos de Andronico e per tal el ia es videda como la padre de la presentas teatral roman e de la leteratur latina en jeneral; per dise, el ia es la prima scrivor en latina. Varro, Cicero e Horatio, tota scrivores en la periodo de la latina clasica seguente, ia considera Livio Andronico como la fundor de la leteratur latina. El es la poesiste latina plu antica de ci sua nom es conoseda.
Miastenia grave

**Miastenia grave** es un maladia neuromusculal de dura longa cual resulta en grados variosa de debilia de la musculos sceletal. La musculos la plu comun afetada es los de la oios, fas, e engoli. Lo pote resulta en diplopia, palpebra pendente, parla difisil, pasea difisil. Comensa pote es subita. Los afetada ave comun un timo grande o developa un timoma.

Miastenia grave es un maladia autoimune cual resulta de anticorpos cual bloca o destrui resetadores de asetilcolina nicotinica. a la junta entre la nervo e la musculo. Esta preveni impulsas de resulta en contratas musculal. Rara, un defeto jenetica en la junta neuromusculal restula en un disturba simil nomida miastenia conjenital. Bebes de madres con miastenia pote ave sintomes en sua menses prima de vive, nomida miastenia neonasal. Diagnose pote es suportada par un probas sangual per anticorpos spesifada, un proba edrofonio, o un proba de condui de nervos.

Miastenia grave es tratada jeneral con medisines nomida constrinjentes de asetilcolinesterase, como neostigmin e piridostigmin. Imunosupresantes, como prednison o azatioprin, pote ance es usada. La estrae sirurjial de la glande timo pote boni sintomes en alga casos. Plasmaferese e alta dosas de imunoglobulin intravenal pote es usada en atacas subita. Si la musculos de respira deveni sufisinte debil, venti mecanical pote es nesesada.

Miastenia grave afeta 50 a 200 per milion persones. Lo es diagnoseda prima en tre a 30 per milion persones cada anio. Diagnose deveni plu comun como la resulta de consensia creseda. Lo aveni la plu comun en femes su 40 anios e en omes supra 60 anios. Lo no es comun en enfantes. Con trata, la plu de los afetada pote ave vives alga normal e ave espeta de vive normal. La parola es de la elinica *myo* ("musculo") e *asthenes* ("debilia") e latina *gravis* ("grave")
Lupus

**Lupus** (o, plu tecnical, "lupus eritemosa sistemal") es un maladia autoimune en cual la sistem imunial ataca par era texedas sana en multe partes de la corpo. Sintomes varia entre persones e pote es blanda a sever. Sintomes comun inclui juntas dolosa e inflada, febre, dole de peto, perde de capelas, ulseres de la boca, nodos limfal enflada, fatiga, e un eruta roja (eritema) cual es plu comun a la fas. Comun, on ave periodos de maladia, nomida "atacas", e periodos de remete en cual on ave poca sintomes.

La causa de lupus no es clar. Lo probable envolve jenetica e fatores ambiente. En jemelos identica, si un ave la disturba, la otra ave un 24% risca de ave lo ance. Ormones sesal femal, lus de sol, fuma, nonsufisi de vitamina D, e alga infetas, aumenta ance a risca. La mecanisme envolve un responde imune par autoanticorpos contra la texedas de la person mesma. Estas es plu comun anticorpos antinucleal e los resulta en inflama. Diagnose pote es difisil e es fundida sur un combina de sintomes e probas de laborateria. On ave un cuantia de otra tipos de lupus como lupus discoide, lupus neonaseda, e lupus cutanea suacuta.

No remedia esiste per lupus. Tratas pote inclui antiinflamantes nonsteroide, corticosteroides, imunosupresantes, idrosiclorosin, e metotrexato. Espeta de vive es plu basa entre persones con lupus, e lo crese sinifiante la risca de maladias cardiovasculal, cual es la causa plu comun de mori. Con trata moderne, sirca 80% de persones afetada pote survive plu ca 15 anios. Femes con lupus ave insintas con plu risca, ma la plu de los susede.

La frecuentia de lupus varia entre paises de 20 a 70 per 100,000. Femes cual pote deveni ensinta es afetada sirca nove veses plu ca omes. An si lo comensa plu comun entre 15 e 45 anios, un estende larga de edas pote es afetada. Los ci ave asendentes african, caribe, e xines ave riscas plu alta ca persones blanca. La frecuentia de la maladia en la mundo developante no es clar. Lupus es latina per "lupo": la maladia ia es tal nomida en la sentenio 13 car la eruta ia es crededa simil a la morde de un lupo.
Organiza Mundal de Sania

La **Organiza Mundal de Sania** es un ajenteria spesialida de la Nasiones Unida cual es consernada con la sania publica internasional. Lo ia es instituida en 7 april e sua xeferia es locada en Geneve, Suiz. Lo es membro de la Grupo de Developa de la Nasiones Unida. Sua presedor, la Organiza de Sania, ia es un ajenteria de la Alia de Nasiones.
Alain de Benoist

**Alain de Benoist** (franses [də bənwa]; naseda en 11 desembre 1946) es un academiste, filosofiste, jornaliste, un fundor de la Destra Nova (*Nouvelle Droite* en franses) e xef de la sentro de rexerca GRECE.

## Biblioteca
Sua biblioteca, cual conteni de 150 000 a 200 000 obras, es la biblioteca privata plu grande de Frans. Lo es divideda en du casas: un en Normandia e otra prosima a Versailles.
Parabola de la bon samaritan

La **parabola de la bon samaritan** es un parabola narada par Jesus en la Evanjelio de San Lucas. Lo nara de un viajor ci es nudida, bateda e abandonada cuasi mor a lado de la rua.
Candidose

**Candidiase** es un infeta fungal de cualce tipo de candida, un fermento. La areas la plu comun envolveda es la boca e garga e la vajina. Sintomes inclui pesos blanca sur la lingua o otra partes de la boca e garga, dole, e problemes engola. Cuando lo afeta la vajina, la sintomes inclui pruri de la area, la sensa de arde, e a veses un suda de la vajina cual pare simil a ceso blanca. Infetas de la penis es min comun e sintomes es tipal un eruta prurinte. Rara, infetas par fermento pote deveni invadente, sperdente a otra partes de la corpo. Esta pote resulta en febres en ajunta a la otra sintomes, dependente a la partes envolveda.

Plu ca 20 tipos de candida pote causa infeta, con candida albicans como la plu comun. Infetas de la boca es plu comun en enfantes de min ca un mensa, la vea, e los ci ave sistemes imunal debil. Problemes cual resulta en un sistem imunal inclui VIU, sida, medicas usada pos transplanta de organos, diabete, e la usa de corticosteroides. Otra riscas inclui un prostese dental e terapia antimicrobial. Infetas de la vajina aveni plu comun en ensinta, en los con sistemes imunal debil, e seguente usa de antimicrobiales. Persones con un risca de candidose invadente inclui bebes de basa pesa, persones en unias de cura intense, e los con sistemes imunal perilida.

Atentas per preveni infetas de la boca inclui la lava de boca con clorexidin per los con imunia debil, e la lava de la boca seguente usa de steroides enspira. No multe evidentia suporta la usa de probioticas per preveni o trata an entre los con infetas vajinal frecuente. Per infetas de la boca, trata con clotrimazol surfasal o niastatin es comun efetiva. Fluconazol, itraconazol, o amfoterisin B par boca o intravenal pote es usada si los no aida. Alga medisines surfasal antifungal pote es usada per infetas vajinal, inclui clotrimazol. En los con un infeta sperdeda, un ecinocandin como caspofungin o micafungin es usada. Un cuantia de semanas de amfoterisin B intravenal pote es usada como un alternativa. En alga grupos con alta risca, medisines antifungal pote es usada per preveni.

Infetas de la boca aveni en sirca 6% de bebes con min ca un mensa. Sirca 20% de los resetante cemoterapia per canser e 20% de los con sida ance developa la maladia. Sirca 75% de femes ave a min un infeta en sua vive. Maladia sperdeda es rara estra los ci ave fatores de risca.
Cade de la Impero Roman Ueste (istoriografia)

La istoriografia dedicada a la cade de la Impero Roman Ueste de la comensa ia duta ce esta ia pote es fisada, an si formal, en la anio 476, anio en cual Odoacro ia despone la imperor ultima de la Impero Roman Ueste, Romulo Augusto.

## La mito de la dejenera e la cade de la Impero Roman
Arnaldo Momigliano (1908-1987), definida par Donald Kagan "la erudita plu importante de la istoriografia de la mundo antica", ia nota ja como de la istoriografia de la sentenio 18 la cade de la Impero Roman ia representa "la valua de arcetipo de tota dejenera e donce la simbol de nosa temes".

De la istoriste de la Lumina asta aceles de la prima dui de la sentenio 20 la desapare de la Impero Roman Ueste ia es videda como la fini de un sivilia antica e un simbol de la angusas e temes de la presente, cuasi un *memento mori* per la propria eda".

Contra esta, otra istoristes ia vide en la Roma de la sentenios 4 e 5 la previde e confirma de la mitos e sertias ideolojial tipal de sua era.

"La retorica santa de la istoria sosial de la tempos roman tarda" ia es entera abandonada en la anios ultima de la sentenio 20 par la istoriografia moderna cual, con la vide angusante de la fini de la Impero, con la xerca atendosa de sua causas ia sustitui la conseta de cual es nomida "la antica tarda": un eda nova, entera autonom e diferente de ambos la mundo clasica e la medieval, trasable en un periodo de plu o min entre la sentenios 1 e la 7-8 ec.

## Bibliografia
* S. Mazzarino, *La fine del mondo antico: le cause della caduta dell'impero romano*, Rizzoli 1959 e Torino, Bollati Boringhieri, 2008. ISBN 9788833919485.
* F.Lot, *La fin du monde antique et le debut du Moyen Age*, Paris 1968
* A.H.M. Jones, *Il tramonto del mondo antico*, Laterza, Bari 1972
* A.H.M. Jones, *Il tardo impero romano*, 2 voll. Il saggiatore, Milano 1973-74
* M. Rostovzev, *Storia economica e sociale dell'Impero romano*, La Nuova Italia, Firenze 1976
* AA.VV., *La fine dell'Impero romano d'Occidente*, Istituto di studi romani, Roma 1978
* P. Anderson, *Dall'antichità al feudalesimo*, Mondadori Milano, 1978
Depinta de la Renase italian

La **depinta de la Renase italian** es la depinta de la periodo comensante en la sentenio 13 tarda e florinte de la sentenio 15 temprana a la sentenio 16 tarda, aveninte en la penisola Italian, cual ia es en acel tempo divideda en multe areas political. La depintores de la Italia de la Renase, an si frecuente relatada a cortes spesifada e con fida a sites spesifada, an tal ia vaga tra Italia, frecuente ocupante un state diplomata e difusante ideas artal e filosofial.
Colonias en Anticia

**Colonias en Anticia** ia es sites-statos instituida par la site-madre. Lias entre la colonia e la site-madre frecuente ia resta prosima, e ia ave formas spesifada. An tal, no como en la periodo de colonialisme european en la eda moderna, la colonias antica ia es usual autonom e ia governa se mesma de sua comensa.
Polio

**Polio** (ance nomida paralise infantal, o plu tecnical, poliomielite) es un maladia infetal causada par la poliovirus. En sirca 0.5% de casos on ave debilia de la musculos, resultante en un perde de move. Esta pote aveni tra alga oras a alga dias. La debilia envolve la plu comun en la gamas, ma pote ance envolve la musculos de la testa, colo, e diaframa. Multe persones recovre. En los con un debilia de musculos, sirca 2-5% de enfantes e 15-30% de adultes mori. Un otra 25% de persones ave sintomes minor como febre e un garga dolente, e a 5% ave un dole de testa, rijidia de la colo, e doles en la brasos e gamas. Esta persones tipal recovre entre un o du semanas. En a 70% de infetas no resulta en sintomes. Anios pos recovre, un sindrom pospolial pote aveni, con un developa lente de debilia de musculos simil a lo de cual la person ia sufri de la infeta orijinal.

La poliovirus es tipal sperdeda de person a person tra materia fecal infetada entrante la boca. Lo pote es sperdeda par comedas o acua cual conteni feces umana, e min comun de saliva infetada. Los ci es infetada pote sperde la maladia per a ses semanas, an si no sintomes es presente. La maladia pote es diagnoseda par trova la virus en a feces o par deteta la anticorpos contra lo en la sangue. La maladia aveni natural sola en umanas.

La malada es prevenable con la vasina per polio; ma dosas multiple es nesesada per es efetosa. La Sentros per Controla de Maladias en la SUA recomenda ce viajores ave refortintes de la vasina; ance per persones ci vive en paises en do la maladia es aveninte. Pos infeta, no trata spesifada esiste. En 2016, on ave 37 casos de polio normal, e sinco casos de polio derivada de la vasina. Esta es multe min ca la 350,000 casos normal en 1988. En 2014, la maladia ia es sperdente sola entre persones en Afganistan, Nijeria, e Pacistan. En 2015, Nijeria ia para la sperde, ma lo reaveni en 2016.

Polio ia esiste per miles de anios, con depintas en arte antica. La maladia ia es prima reconoseda como un problem distinguida par la dotor medical engles, Michael Underwood, en 1789, e la virus cual causa lo ia es prima identifiada en 1908 par la imunolojiste osteraices, Karl Landsteiner. Avenis major ia comensa en la sentenio 19 en Europa e la SUA. En la sentenio 20, lo ia deveni un de maladias de enfantes la plu disturbante en esta areas. La vasini prima per polio ia es developada en la desenio de 1950 par Jonas Salk. On ia espera ce la efortas de vasini e deteta temprana de casos ta resulta en elimina global de la maladia a 2018.
Cosini elinica

La **cosini elinica** es un tipo de cosini mediteranean. La cosini elinica contempora usa vejetales, olio de oliva, granes, pex, vino (blanca e roja) e carne (incluinte oveta, carne de avia, de boveta e de bove; coneo e carne de porco). Otra ingredientes importante inclui olivas, ceso, jus de limon, erbas, pan e iogurte. La gran la plu usada es trigo, e orzo es ance usada. Ingredientes comun per deseres es fruta e pasta folin. Lo es multe influeda par la cosini e tal comparti comables como baclava, tsatsici, pita elinica e musaca con la paises visina.
Spondilite ancilosante

**Spondilite ancilosante** es un tipo de artrite en cual on ave inflama de dura longa de la juntas de la spina dorsal. Tipal, la juntas a do la spina lia con la pelvis es ance afetada. A veses, otra juntas como la spala o la anca es ance afetada. problemes de la oio e la intestines pote ance aveni. Dole de la dorsa es la sintom plu comun, e la dole comun ariva e departe. Rijidia de la juntas afetada mali jeneral tra tempo.

An si la causa de spondilite ancilosante no es conoseda, on crede ce lo envolve un combina de fatores jenetical e ambiente. Plu ca 90% de la persones afetada ave un antijen spesifada de leucosites umana nomida la antijen HLA-B277. La mecanisme fundante es probable autoimune o autoinflamante. Diagnose es tipal fundada sur la sintomes, con suporte par esaminas de sangue e imaji medical. Spondilite ancilosante es un tipo de spondiloartropatia seronegativa, cual sinifia ce esaminas no mostra la presente de anticorpos reumatoide. Lo es ance en un categoria plu larga nomida spondiloartrite asal.

Spondilite ancilosante no ave un remedia. Tratas pote boni sintomes e preveni mali. Esta pote incli medisin, eserse fisical, e sirurjia. Medisines usada inclui antiinflamantes nonsteroidal, steroides, antireumaticas alterante maladias como sulfasalazi, e medisines biolojial como infiximabe.

Entre 0.1% e 1.8% de persones es afetada. Comensa es tipal en adultes joven. Mases es afetada plu ca femas. La maladia ia es descriveda prima en a sentenio 17 tarde par Bernard Connor, ma sceletos con spondilite ancilose ia es trovada en momias egiptian. La parola es de la elinica *spondylos* ("vertebra"), *-itis* ("inflama"), e *ankylos* ("rijidi").
Maladia de Grave

La **maladia de Grave** es un maladia autoimune cual afeta la tiroide. Lo resulta comun en ipertiroidisme, e es la causa la plu comun de lo. Lo resulta comun ance en un tiroide grandida. Sinias e sintomes de ipertiroidisme pote inclui iritablia, debilia de musculos, problemes con dormi, un rapidia alta de la cor, tolera debil de calda, diarea, e redui nonintendeda de pesa. Otra sintomes pote inclui la spesi de la pel de la tibia e protende de la oios (como en la imaje a destra). Sirca 25 a 80% de persones con la maladia developa problems de la oios.

La causa esata no es clar, ma lo es crededa como un combina de fatores jenetical e ambiente. Un person es plu probable afetada si el ave un membro de sua familia con la maladia. Si un jemelo es afetada, un risca de 30% esiste ce la otra jemelo ta ave la maladia ance. La comensa de la maladia pote es causada par stresa, infeta, o pari. Estas con otra maladias autoimune como diabetes tipo un e artrite reumatoide grandi la risca. Fuma grandi la risca e pote mali problemes de la oios. La maladia resulta de un anticorpo, nomida imunoglobulin stimulante la tiroide, cual causa ce la tiroide produi tro multe ormon tiroidal. La diagnose es fundida sur sintomes, esaminas de sangue, e asorbe de radioiodo. Tipal, esaminas de sangue mostra un alti de T3 e T4, un TSH basa, un alti de asorbe de radioiodo en tota areas de la tiroide, e anticorpos TSI.

La tre alternativas per trata es terapia radioiodo, medisines, e sirurjia tiroidal. Terapia radioiodo envolve engoli iodo-131, cual es alora consentrada en la tiroide e destrui lo tra semanas o menses. La ipotiroidisme resultante es tratada con ormon tiroidal sinteseda. Medisines como blocantes beta pote controla alga sintomes, e antitiroidales como metimazol pote aida tempora en cuando otra tratas es atentada. Sirurjia per estrae la tiroide es un otra posible. Problemes con la oios pote nesesa otra tratas.

La maladia de Graves va developa en sirca 0.5% de mases e 3.0% de femas. Lo aveni sirca 7.5 veses plu comun en femes ca omes. Comun, lo comensa entre 40 e 60 anios, ma pote comensa a cualce eda. Lo es la causa la plu comun de ipertiroidisme en la SUA (sirca 50 a 80%). La maladia es nomida per Robert Graves, ci ia descrive lo en 1835.
Sindrom de Guillain-Barré

La **sindrom de Guillain-Barré** (pronunsiada "Gilen-Baré") es un debilia de musculos cual comensa rapida, causada par la sistem imune danante la sistem de nervos periferal. La sintomes comensante es tipal cambias en sensa o dole con la debilia, comensante en la pedes e manos. Esta sperde comun a la brasos e torso, con ambos lados envolveda. La sintomes developa tra oras a semanas. Entre la fase acuta, la maladia pote es menasante de vive, con sirca 15% de persones developante debilia de la musculos de respira e nesesante venti mecanical. Algas es afetada par cambias de la funsione de la sistem de nervos autonom, cual pote resulta con nonormalias perilosa de la rapida de la cor e de la presa sangual.

La causa no es conoseda. La mecanisme fundal envolve un problem autoimune en cual la sistem imune de la corpo ataca erante la nervos periferal e dana sua isoli mielin. A veses, esta problem de imunia es comensada par un infeta o, min comun, par sirurjia o an un vasina. La diagnose es tipal par la sinias e sintomes, tra la esclui de causas alternativa, par esaminas de la condui de nervos, e la esamina de la fluente serebrospinal. On ave un cuantia de sutipos fundida sur la areas de debilia, la resultas de esamina de condui de nervos, e la presente de anticorpos spesifada. Lo es clasida como un polineuropatia acuta.

En persones con debilia sever, trata pronto con imunoglobulines intravenal, o par plasmaferese, con cura suportante, pote resulta en un bon recovre en la majoria. Recovre pote dura semanas e anios. Sirca un tri de persones developa alga debilia permanente. Global, moria aveni en sirca 7.5% de persones afetada. La sindrom de Guillain-Barré es rara, con sola un o du casos per 100,000 persones cada anio. Ambos sesos e tota areas de la mundo ave frecuentias simil de la maladia. La sindrom es nomida per la neurolojistes franses Georges Guillain e Jean Alexandre Barré, ci ia descrive lo con la dotor medical André Strohl en 1916.
Plasmaferese

**Plasmaferese** (de elinica *plasma* ("plasma") e *aphairesis* ("trae a via")) es la sutrae, trata, e redona o intercambia e plasma sangual o composante de lo, de e a la sirculi de sangue. Tre tipos jeneral de plasmaferese es distinguida:

*Autolocal:* Estrae la plasma, trata lo en alga modo, e redona lo a la mesma person como terapia.

*Intercambiada:* Estrae la plasma e intercambia lo con produidas sangual cual es donada a la pasiente. La plasma estraeda es desprendeda e la pasient reseta plasma de un donor, albumin, o un combina de albumin e salin (tipal 70% albumin e 30% salin).

*Donada:* Estra la plasma, separa sua composantes, e redona alga de los a la mesma person. La resta de la plasma es colieda e jelada per usa en la futur per otras o como un ingrediente en la fabrica de alga medisines.

Plasmaferese de la du tipos prima es usada per trata maladias variosa, incluinte los de la sistem imune, como la sindrom de Goodpasture, miastenia grave, la sindrom de Guillain-Barré, lupus, e purpura trombotica trombositopenica.
Pemfigo

**Pemfigo** es un grupo rara de maladias autoimune cual causa la buli de la pel e membranas mucosa. La nom es de elinica *pemphix* ("pustula"). 

En pemfigo, autoanticorpos formi contra desmoglein. Desmoglein formi la "cola" cual ia selulas visin de la epiderma par puntos de lia nomida desmosomes. Cuando autoanticorpos ataca desmogleines, la selulas deveni separada de lunlotra e la epiderma deveni "descolida", un fenomeno nomida acantolise. Esta causa bulas cual desfoli de la pel mor e deveni ulseras. En alga casos, esta bulas pote covre un area sinifiante de la pel.

Orijinal, la causa de esta maladia no ia es conoseda, e "pemfigo" ia es usada per refere a cualce maladia bultinte de la pel o mucosa. En 1964, rexercores ia trova ce la sangue de pasientes con pemfigo ia conteni anticorpos a la stratas de pel cual separa per formi la bolas. En 1971, un article investigante la natur autoimune de esta maladia ia es publicada.
Sarcoidose

**Sarcoidose** (elinica: *sarkoeides* - "carnosa") es un maladia envolvente colies nonormal de selulas inflamada cual formi masas nomida granulomas. La maladia comensa tipal en la pulmones, pel, o nodos limfal. Afetada min comun es la oios, figato, cor, e serebro. Cualca organo pote es afetada. La sinias e sintomes depende de la organo envolveda. Comun, on ave no sintomes o sintomes nonseria. Cuando lo afeta la pulmones, on pote vide respira ruidosa, tose, respira laborosa, o dole de peto. Algas pote ave la sindrom de Lofgren en cual on ave febre, nodos limfal grande, artrite, e un eruta conoseda como eritema nodosa.

La causa de sarcoidose no es conoseda. Algas crede ce lo pote es la resulta de un reata imune a un causa como un infeta o cimicas en los ci es disposada jenetical. Los con membros de familia afetada ave un risca plu grande. Diagnose es fundida partal sur sinias e sintomes, cual pote es suportada par biopsia. Resultas cual indica sarcoidose inclui nodos limfal grande a la radis de la pulmon a ambos lados, alta calsio en la sangue, con un normal grado de ormon paratiroide, o alga grados de un enzima convertinte de anjiotensin en la sangue. La diagnose debe sola es fada pos escluinte otra causas posible de sintomes simil, como tuberculose.

Sarcoidose pote solve se sin cualce trata en alga anios. Ma alga persones pote ave un maladia sever o de dura longa. Alga sintomes pote es bonida con la usa de medisines antiinflamante como ibuprofen. En casos do la maladia causa problemes sinifiante de sana, steroides como prednison es indicada. Medisines como metotrexate, clorocuin], o azatrioprin pote a veses es usada en la eforta per decrese la efetos ladal de steroides. La risca de mori es entre un e sete persento. On ave un risca de min ca sinco persento ce la maladias reveni en algun ci ia ave lo a ante.

En 2015, sarcoidose pulmonal e maladias interstisial pulmonal ia afeta 1.9 milion persones global, e los ia resulta en 122,000 moris. Lo es la plu comun en scandinavianes ma aveni en tota partes de la mundo. En la SUA, la risca es plu grande entre persones negra ca en persones blanca. A plu veses, la maladia comensa en persones de 20 a 50 anios. Lo aveni plu en femes ca omes. Sarcoidose es prima descriveda en 1877 par un dotor medical engles Jonathan Hutchinson como un maladia nondolosa de la pel.
Perde de libros en la Anticia tarda

La **perde de libros en la Anticia tarda** (periodo entre la fini de la sentenio 3 e la fini de la sentenio 6) representa un perde nonreparable de erita cultural de la Anticia clasica. Par esta perde de transmete de multe de la leteratur elinica e latina de Anticia, la numero de obras cual ia ariva a la eda contempora es multe peti. Plu de la testos transmeteda ia es trovada en copias medieval, e la fratos orijinal de la testos antica es mantenida en numeros multe peti.

La causas de esta perdes masosa es variada e debateda. Un comensa pote es videtada en la crise de la sentenio 3 de la Impero. On nota la destruis sistemosa de scrives cristian en la persegue a la cristianes, como ance de aceles scrivedas pagan a pos la cristiani de la Impero Roman. Otra causas pote es nomida: la colasa cultural e la desordinas de la invades grande, xef en la Ueste, do la colies rica de libros ia es vitim de la combates, e do la elites inteletosa ci an ia ave la taxe de transmete cultural ia desapare. La cambias de suporta - como la pasa de papiro a pergamin, o la de volum a la manoscrito - como ance canones leteratural e la eruditia ia formi otra ostaculos. La transmete   de la obras ta es interompeda si los no ia es recopiada sur suportas nova, e tal los ia desapare de la canon.

En cuando en la Impero Bizantian, la tradision de obras de Anticia ia es plu o min conservada asta la cade de Constantinopoli, en la Ueste Latina, sola un elite peti de persones rica e educada ia manteni un parte peti de la erita leteratural de Anticia. En este sirculo on pote conta Casiodoro, ci ia veni de un familia de la Senato, e ci ia colie en la sentenio 6 la restas cual ia es ancora asedable a el de leteratur antica, e ci ia fundi la produi medieval de libros en un monceria en Vivarium.

Es spesial en la sentenios 7 e 8 ce la manoscritos de la testos clasica e an de alga autores cristian, ia es partal canselada e rescriveda. Lo es esta colie peti de esta manoscritos latina antica ancora conservada con la testos de la autores clasica cual on pote trova en la forma de suprascrivedas.

La renase carolingian cual ia segue, en la cual la produi de manoscritos de testos clasica ia reemerji, es la plu importante per la transmete.

La causas per fa la suprascrivedas es multiple. Prima, en jeneral, par causas material, como la custa de la suporta, cambias en scrive, o simple la cambia de interesas, ma ance consernante la testos clasica e razonas erese relijial.

La resultas de la perde de partes grande de la leteratur antica es considerable. Sola par la inventa de la primador en la sentenio 15 la testos antica ia es gradal disponable en la sirculos cresente de lejores. Multe de la atenis de la tempos moderna ia es stimulada direta o nondireta par esta testos. La ricia de la bibliotecas de la tempos moderna sola pote compara con aceles de la Anticia de la sentenio 19.

## Vide ance
* Recovre de Aristotele
Cultur auriniasian

La **cultur auriniasian** es un tradision arceolojial de la paleolitica alta asosiada con umanas moderna temprana de Europa. Lo es probable derivada de la cultur amarian de la Levante.

La auriniasian temprana es datida entre sirca 41,000 e 35,000 aec. La auriniasian media dura de sirca 35,000 a 31,000 aec. La auriniasian tarda, cambiante a la cultur gravetian, es de sirca 31,000 a 24,000 aec. La loca tipal es Aurignac en Frans sude-ueste. 

La esemplo la plu vea nondisputada de arte de figures umana - la Venus de Hohle Fels - es de la cultur auriniasian. Lo ia es descovreda en 2008 en un cava a Schelklingen en Deutxland. La cava Bacho Kiro en Balgaria es un de la enteras la plu vea conoseda de la auriniasian.

La fabrica de utiles es marcada par osos alterada e puntos de cornos de servos taliada a la basa. La utiles de petra focosa inclui lamas refinada e lamas peti colpada de cores preparada en loca de usante flocos cru. La popla de esta cultur ia ance produi alga de la arte de cavas la plu temprana, como la gravas de animales a la cava de Trois Freres e la depintas a la cava de Chauvet en Frans sude. Los ia produi ance pendentes, brasaletas, e perletas de ivor, e ance figures tridimensional. Bastos perforada, probable lansadores, es ance trovada a esta locas.

La sofistica e autoconsensia mostrada en la fabrica ia causa ce arceolojistes considera la fabricores de la utiles e arte auriniasian como la umanas moderna prima en Europa. Restas de umanas e la ojetos fabricada auriniasian trovada prosima suporta esta dedui.
Cultur gravetian

La **cultur gravetian** ia es un tradision de la paleolitica alta european cual ia segue la cultur auriniasian sirca 31,000 aec. Lo es la cultur european final cual multe arceolojistes vide como unida, e lo ia desapare en la plu de locas ante 20,000 aec, prosima a la masima glasial final, an si alga elementos ia dura asta 15,000 aec. A esta punto, lo ia es recambiada subita par la cultur solutrean en Frans e Espania, e ia continua o evolui como la cultur epigravetian en Italia, la Balcanes, Ucraina, e Rusia.

La cultur es conoseda per sua figures de Venus, cual ia es tipal fabricada como siselidas de ivor o calcario. La cultur ia es prima identifiada a la loca de La Gravette en Frans sude-ueste.

La popla gravetian ia es xasores-coliores ci ia avita en un periodo de fria estrema en la preistoria de Europa, e la modo de vive ia es formida par la clima. Arceolojistes descrive du varias rejional: la gravetian ueste, conoseda xef de cavas en Frans, Espania, e Britan, e la gravetian este en Europa sentral e Rusia. La gravetianes este ia spesiali como xasores de mamutes, de cual la restas es tipal trovada en locas abrida, e no en cavas.

La cultur de xasa gravetian pare multe plu movente e complicada ca cultures a ante. Los ia abita cavos o abiterias semisutera o sirculal, tipa ordinada en "viletas" peti. Gravetian pare como popla inovante en la developa de utiles como cotelas negra, puntos de flexas entretexeda (engles: "tanged"), e bumeranges. Otra inovas inclui la usa de redes texeda e lampas de petra. Lamas e lametas ia es usada per fabrica decoras e utiles de la osos de animales.

Arte gravetian cual ia survive inclui joalas, depintas en cavas, e figures de Venus peti e portable fabricada de arjila o ivor. La divas de fertilia dati xef de la periodo temprana, e inclui plu ca 100 esemplos survivente. Los ave un tipo fisical multe spesifada, con senos grande, ancas larga, e gluteos protendente. Tipal, la figures no ave detalias de fas, e la membros es comun asente o rompeda.

En la periodo posglasial, la cultur ia comensa desapare de Europa norde, ma ia continua en areas sirca la Mediteraneo.
Cultur solutrean

La tecnolojia de la **cultur solutrean** es un stilo sofisticada de fabrica utiles de petra de foco en la paleolitica, sirca 20,000 a 15,000 aec. Locas solutrean ia es trovada en Frans, Espania, e Portugal. 

La nom deriva de la loca Roca de Solutré, en Frans sentral. Lo ia es descrovreda en 1866 par un jeolojiste e paleontolojiste franses Henry Testot-Ferry. Lo es aora conservada como la *[[Parc archeologique et botanique de Solutré]]*. La cultur ia es nomida par Gabriel de Morillet per descrive la nivel du de sua sistem de cronolojia de cavas, sequente la cultur mousterian. La trovadas inclui utiles, perletas, e spinos de oso, e arte preistorial.

La fabrica de utiles solutrean ia usa tecnicas nova e no rediscovreda per milenias. La solutrean ave puntos bifasal refinada fabricada con redui percusante e flocinte par presa en loca de la talia plu cru. Flocinte ia es fada con bastetas de corno de servos, lenio dur, o marteles de petra mol. Esta metodo ia permete la fabrica de agetas delicata de petra de foco per crea lansias e flexas lejera, an con spinas e insertadas. Puntos grande per lansias, raspadores con sua borda no a un lado ma a la fini, cotelas e sieras, etc, ia es produida. Oso e corno ia es ance usada.

Trovas de restas de animales inclui cavalos, renos, mamutes, leones de cava, rinoseros, ursos, e uros. Descovres ia ance aveni en la cavas de Les Eyzies e Laugerie Haute en Frans e la Creswell Crags en England. La cultur ia aveni prima en Espania, e desapare de la arcivos de arceolojia sirca 15,000 aec.

Alga teorias ia formi sur la idea ce la solutreanes ia viaja ultra la mar Atlantica a la costa este de America Norde, par segue la jelo cual esiste plu sude alora ca aora en un modo simil a lo de la Inuit moderne. Esta idea ia es intendeda per esplica la comensa (parente subita) de la punto Clovis de la americanes orijinal, cual ave similes con la puntos solutrean, e la esiste de la aplogrupo de y ADN R1 e de mt ADN X2, ambos comun en Europa ma no en Asia este. La acorda entre spesialistes sujeste ce esta teoria no pote es suportada: La crusi de la Atlantica alora ta es cuasi nonposible, e la esplica no es nesesada pos la descovre de tipos simil en Sibir, cual pote es un parte de la popla cual ariva en America Norde de la ueste par Beringia.
Cultur magdalenian

La **cultur magdalenian** es un de la cultures tarde de la paleolitica alta en Europa ueste, datida de sirca 15,000 a 10,000 aec. Lo es nomida per la loca La Madeleine en Frans.

La cultur ia es orijinal nomida "la eda de la reno", par Édouard Lartet e Henry Christy, ci ia escava prima la loca, en sua publica en 1875. An si la renos ia ave un importa grande, los ance xasada cavalos, servos roja, e otra mamales grande. La cultur ia es sperdeda vasta, e la locas magdalenian ia es trovada de Portugal a Poland.

La cultur ia dura longa, e sua metodos de fabrica mostra progresa. La clima ia es fria e seca ma la mamute ia es estinguida ante esta eda. La usa de oso e ivor per utiles variosa, ancora comensada en la cultur solutrean, ia crese e la tecnolojia ia es min de petra e plu de oso. La utiles es multe variosa: puntos per lansias e arpones, foradores, oncas, e agos.

La locas magdalenian la plu temprana es tota trovada en Frans. La cultur epigravetian es un cultur simil de la mesma eda, e estende de Italia a la rio Volga.

La periodos plu tarde de magdalenian es ance sinonim con la recoloni de Europa norde-ueste pos la masima glasial final. Rexerca en Suiz, Deutxland sude, e Beljia ia furni dati radiocarbonal cual suporta esta. Ma, car magdalenianes ia es xasores-coliores, magdalenianes no ia coloni intera permane en Europa norde-ueste, car los seguente la manadas e ia move con la saisones.
Agnes Miegel

**Agnes Miegel** ia es un scrivor, jornaliste e poesiste deutx. El ia reseta la Premio Kleist de Poesia en 1913, la Premio Herder en 1936, la Premio Goethe de la site de Frankfurt en 1940, la Premio de leteratur de la Academia Baieres de Arte en 1959 e la Premio Cultural de Prusen Este en 1962. El ia es membro de la Academia Deutx de Poesia e Dotor Honoris Causa par la Universia de Königsberg.
Zenobia

**Septimia Zenobia** (elinica Ζηνοβία / *Zēnobía*, arami  בת זבי / *Bat-Zabbai*, latina *Julia Aurelia Zenobia*) ia es un rea de la sentenio 3 de la Impero de Palmira locada en lo ce oji es Suria. Multe lejendas ensirca sua asendentes ma probable el ia no es un sitadan comun e el ia sposi la gidor de la site, Odenato. Sua sposo ia deveni re en 260, elevante a Palmira a un potia suprema en Asia sude-ueste cuando el ia vinse la sasananes e stablinte la Este Roman. Pos la asasina de Odenato, Zenobia ia deveni rejente de sua fio Vabalato e ia reteni la potia tra sua rena.

En 270, Zenobia ia lansa un invade cual ia trae la plu de la Este Roma su sua influe e ia culmina con la ajunta de Egipte. En la dui de 271 sua rena ia estende de Ancira, en Anatolia sentral, a Egipte sude, an si el resta par nom suordinada a Roma. An tal, en reata a la campania de la imperor Aureliano en 272, Zenobia ia declara sua fio imperor e ia oteni la titulo de imperoresa (declarante la nondepende de Palmira de Roma). La romanes ia vinse pos un luta sever; la rea ia es asejada en sua capital e caturada par Aureliano, ci ia esclui el a Roma do el ia pasa la resta de sua vive. 

Zenobia ia es un monarca educada e ia coraji un ambiente inteletosa en sua corte, cual ia es abrida a eruditas e filosofistes. El ia es tolerante con sua sujetos, e ia proteje minorias relijial. La rea ia manteni un dirije stable cual ia governa un impero multietnical e multicultural. Zenobia ia mori a pos 274, e multe naras ia es rejistrada sur sua fortuna. Sua asende e cade ia inspira istoristes, artistes e novelores, e el es un eroe nasional en Suria.
Colite ulserosa

**Colite ulserosa** es un maladia de dura longa cual resulta con inflama e ulseras de la colon e reto. La sintomes major de la maladia ativa es dole adominal e diarea miscada con sangue. Redui de pesa, febre, e anemia pote ance aveni. Comun sintomes ariva lente e pote estende de lejera a sever. Sintomes aveni tipal periodal, con periodos de no sintomes entre ataca. Complicas pote inclui megacolon, inflama de la oio, juntas, o figato, e canser de la colon.

La causa no es conoseda. Teorias inclui malfunsiona de la sistem imunal, jenetica, cambias de la bateria normal en la intestinos, e fatores ambiente. Frecuentias es plu alta en la mundo developada, con algas sujestente ce esta es la resulta de min esposa a infetas intestinal, o de la dieta e modo de vive de la mundo ueste. La estrae de la apendis en enfantia pote es protejente. Diagnose es tipal par colonoscopia con biopsias de texeda. Lo es un forma de maladia inflamante de la intestinos, como la maladia de Crohn e colite microscopial.

Cambias de la dieta pote boni la sintomes. Un varia de medisines es usada per trata sintomes e per promove remete, incluinte aminosalisilatos como mesalazin o sufaslazin, steroides, imunosupresantes como azatrioprin, e terapia biolojial. Estrae de la colon par sirurjia pote es nesesada si la maladia es sever, no responde a trata, o si complicas como canser developa.
Marcelino Menéndez y Pelayo

**Marcelino Menéndez y Pelayo** (pronunsiada [maɾθeˈlino meˈnendeθ i peˈlaʝo] en espaniol; 3 novembre 1856 - 19 maio 1912) ia es un erudita, istoriste e criticiste leteratural espaniol. An si sua interesa xef ia es la istoria de ideas e filolojia espaniol en jeneral, el ia ance scrive poesia, traduis e filosofia. El ia es nomida per la Premio Nobel de Leteratur sinco veses.

## Obras
**La novela entre los Latinos* (Santander, 1875). (His doctoral thesis)
**Estudios críticos sobre escritores montañeses. I. Trueba y Cosío* (Santander, 1876).
**Polémicas, indicaciones y proyectos sobre la ciencia española* (Madrid, 1876).
**La ciencia española*, 2ª edition (Madrid, 1887&ndash;1880).
**Horacio en España* (Madrid, 1877, 2ª ed. 1885).
**Estudios poéticos* (Madrid, 1878).
**Odas, epístolas y tragedias* (Madrid, 1906).
**Traductores españoles de la Eneida* (Madrid, 1879).
**Traductores de las Églogas y Geórgicas de Virgilio* (Madrid, 1879).
**Historia de los heterodoxos españoles* (Madrid, 1880–1882).
**Calderón y su teatro* (Madrid, 1881).
**Dramas de Guillermo Shakespeare* translation (Barselona, 1881).
**Obras completas de Marco Tulio Cicerón*, translation (Madrid, 1881–1884).
**Historia de las ideas estéticas en España* (Madrid, 1883–1889).
**Estudios de crítica literaria* (Madrid, 1884).
**Obras de Lope de Vega*, 1890&ndash;1902.
**Antología de poetas líricos castellanos desde la formación del idioma hasta nuestros días*, 1890&ndash;1908.
**Ensayos de crítica filosófica* (Madrid, 1892).
**Antología de poetas hispano-americanos*, 1893&ndash;1895.
**Historia de la poesía hispano-americana* (Madrid, 1911).
**Bibliografía hispano-latina clásica* (Madrid, 1902).
**Orígenes de la novela* (Madrid, 1905–1915).
**El doctor D. Manuel Milá y Fontanals. Semblanza literaria* (Barcelona, 1908).
**Obras Completas*, started in 1911.
*"Biblioteca de traductores españoles", in *Obras Completas*, Madrid
Romanian

La **romanianes** es un etnico e nasion nativa de Romania cual comparte un cultur, asendentes e parla la lingua romanian, la plu estendeda de la linguas romanica este cual veni de la latina. Seguente un conta de abitores de 2011, sola su 89% de la sitadanes ia identifia se como romanianes etnical.
José Calvo Sotelo

**José Calvo Sotelo** (Tuy, 6 maio 1893 – Madrid, 13 julio 1936) ia es un politiciste e legiste espaniol ministro de Finansia entre 1925 e 1930, en la Autocratia de Primo de Rivera.

## Asasina
Pos la gidor de la *Guardia de Asalto* ("Garda de Ataca") José Castillo ia es asasinada par falanjistes a 10 pm, un grupo de omes de la *Guardia de Asalto* e otra militiores gidada par la gardor sivil Fernando Condés ia vade a la casa de Calvo Sotelo en la ora temprana de la 13 julio en un mision de venja. Soleto ia es arestada e asasinada en un camion de polisia. Sua corpo ia es abandonada en la entra de un de la semeteros de la site. Seguente la investigas a pos, la esecutor ia es un pistolor sosialiste, Luis Cuenca, ci ia es conoseda per es la gardacorpo de la gidor sosialiste Indalecio Prieto.

## Bibliografia
*
La Austríada

**La Austríada** es un epica par Juan Rufo divideda en 24 capitoles. Lo comensa con la revolta de la Alpujarras e fini con la batalia de Lepanto.

On ave otra obra de aora con la mesma titulo de cual la autor es Juan Latino.

## Reseta
En la capitol 6 de Don Quixote, La Austriada es un de la libros cual Cervantes salva en la nara, en la sena de la biblioteca de Don Quixote, un arde de libros de cavaleria:

:*E asi otra tres cual veni en junta. Lo es La Araucana de Sr Alonso de Ercilla, La Austriada de Juan Rufo, judor de Córdoba, e la Monserrat par Cristóbal de Virues, poesiste valensian.<br>"Esta tre libros" ia dise la prete, "es la plu bon scriveda en castilian en strofes eroin, e los pote compara con la plu famosa de Italia, on va garda los como la tesoros de poesia plu rica cual Espania posese".*

## Lias esterna
* ''La Austríada'' en Google Books.
* Acaz Pozo, Juan Luis *Influe de [[Vergilio]] en "La Austríada" par Juan Rufo*.
** Testo en Google Books.
Gaston Paris

**Bruno Paulin Gaston Paris** (9 agosto de 1839 - 5 marto 1903) ia es un filolojiste, scrivor e erudita franses, ci ia studia la leteratur medieval franses.

## Lia esterna
* Histoire poétique de Charlemagne
Bateria (percute)

Un **bateria** es un grupo de strumentos de percute, pd tambures e simbales, desiniada per la usa par un person, e usada la plu comun en bandes de musica popular, spesial roc e rola e otra formas moderne.

La strumentos individua:
*1 tambur baso (juada par la pede)
*2 tom basa
*3 tambur militar
*4 tomes pendente
*5 xarleston (juada normal par la pede)
*6 simbales

(Nota ce "tom" es un corti per "tomtom")

Alga baterias ave simbales variosa:
*la "crax" (de engles *crash*, "xoca"), tipal a la destra de la juor
*la "ride" (de engles *ride*, "viaja", pd "ritmo"), tipal a la sinistra de la juor
*la "splax" (de engles *splash*, "plufi"), tipal con la tomes pendente
*la "xina" (de engles *china*, pd "gongo xines"), tipal a la destra de la crax
Strumentos de venta

**Strumentos de venta** produi sona par la crea de vibras en alga forma de tubo, fabricada de lenio, metal, o plastica. Los pote es divideda par la modo de crea la vibras: flautas usa la vibra de la fende de soflas; oboes usa la vibra de un o du anxas fabricada de cana o metal; e la trompas usa la vibra de la labios de la juor.

La **familia de la flauta** pote es divideda entre los con un duto spesial nomida un bisel, como la flauta dulse; los cual es sonada traversal, como la flauta; los cual es sonada de un fini, como la xacuhatxi:

Con bisel:
*sibila
*sibileta
*flauta dulse
*ocarina
*organo (musica)

Traversal:
*flauta
*picolo
*fife

A fini:
*ne
*xacuhatxi
*flauta de Pan

La **familia de la oboe** pote es divideda entre alga tipos de anxas: tipo un usa un sola anxa, como la clarineta; tipo du usa du anxas, como la oboe; tipo tre usa anxas libre, como la armonica.

Con un anxa:
*clarineta
*sasofon
*xalumo

Con du anxas:
*oboe
*corno engles
*bason
*xaram
*cromorno
*cornamusa

Con anxas libre:
*armonica
*acordion
*armonio

Strumentos en la **familia de la trompa** pote ance es divideda, en esta caso en cuatro tipos: Un tipo usa sola la varia de presa, como la corneto natural. Un otra tipo usa un tubo liscable, como la trombon. E la tipo final es los con valvas operada par la ditos de la juor, cual direta la aira a tubos cual estende la longia, como la trompa e trompeta. Un tipo plu usa la covre e abri de foras, como un flauta, la modo de la serpente.

La tipo simple:
*corno (musica)
*corneto natural
*trompa natural

La tipo liscante:
*trombon
*sacabuxa

Con valvas:
*trompeta
*trompa
*baritono
*eufonia
*tuba

Con foras:
*corneta
*serpente (musica)